**INSTITUT RUĐER BOŠKOVIĆ**

**Bijenička cesta 54, 10000 ZAGREB**

Ured ravnatelja

Broj: 01-4483/4-2023.

Zagreb, 5. listopada 2023.

Na temelju članka 134., st. 2. Zakona o radu (NN 93/14, 127/17, 98/19, 151/22, 64/23) donosim sljedeću

**O D L U K U**

I. Petar Mustać, mag.iur., voditelj Odsjeka za pravnu podršku Odjela za pravne poslove, ASTS, imenuje se ovlaštenikom poslodavca za zaštitu dostojanstva radnika.

II. Ovlaštenik iz točke I. ove odluke ovlašten je primati i rješavati pritužbe vezane uz zaštitu dostojanstva radnika, te po provedenom postupku ravnatelju predložiti donošenje odluke kojom će radniku koji je povrijedio dostojanstvo drugog radnika izreći mjeru zbog povrede obveze iz radnog odnosa i/ili poduzeti druge mjere primjerene pojedinom slučaju radi sprečavanja daljnje povrede dostojanstva radnika, odnosno donošenje odluke o odbijanju pritužbe za zaštitu dostojanstva radnika.

III. Ova Odluka stupa na snagu danom donošenja i vrijedi do opoziva.

**Obrazloženje**

Poslodavac koji zapošljava više od 75 radnika dužan je, uz prethodnu pisanu suglasnost osobe za koju predlaže imenovanje, imenovati dvije osobe različitog spola koje su osim njega ovlaštene primati i rješavati pritužbe vezane za zaštitu dostojanstva radnika.

Kako je poslodavac odlukom broj: 01-5337/1-2018. od 20. srpnja 2018. godine ovlaštenicom poslodavca imenovao Ladu Uzorinac, dipl. iur., slijedom zakonske obveze, a po prethodno pribavljenoj suglasnosti radnika i Sindikalnih povjerenika koji su preuzeli prava i obveze radničkog vijeća valjalo je odlučiti kao u izreci.

 Ravnatelj

 dr. sc. David Matthew Smith

Dostaviti:

1. Petar Mustać, mag. iur, Odjel za pravne poslove, ASTS, ovdje
2. Lada Uzorinac, dipl.iur., Odjel za pravne poslove, ASTS, ovdje
3. Odjel za pravne poslove, ovdje
4. Zavod za teorijsku fiziku, tajništvo
5. Zavod za eksperimentalnu fiziku, tajništvo
6. Zavod za fiziku materijala, tajništvo
7. Zavod za elektroniku, tajništvo
8. Zavod za fizičku kemiju, tajništvo
9. Zavod za organsku kemiju i biokemiju, tajništvo
10. Zavod za kemiju materijala, tajništvo
11. Zavod za molekularnu medicinu, tajništvo
12. Zavod za molekularnu biologiju, tajništvo
13. Zavod za istraživanje mora i okoliša, tajništvo
14. Centar za istraživanje mora, tajništvo
15. Centar za znanstvene informacije, tajništvo
16. Centar za NMR, tajništvo
17. Centar za informatiku i računarstvo
18. Centar za detektore, senzore i elektroniku, tajništvo
19. ASTS, tajništvo
20. Pismohrana, ovdje